NARVACAN, Ilocos Sur – Maysa a baket ti nasukalan iti akto nga agipuslit iti tagilako manipud iti maysa a pagtagilakuan iti San Antonio ditoy nga ili idi Nobiembre 24.
Nainaganan ti suspek a ni Carol Gonzales, 57, residente iti San Carlos City, Pangasinan.
Naammuan manipud iti police blotter ditoy a simrek ni Gonzales iti Arky’s General Merchandise a masarakan iti Barangay San Antonio ket nagpammarang a kustomer.
Nangala ni Gonzales iti maysa a lata ti gatas nga Ensure nga agpateg iti P1,676 ket inlipitna iti nagbaetan ti luppona sana ginandat nga ipuslit iti pagtagilakuan.
Ngem nagsuspetsa ti maysa nga empleado gapu iti mapapati a nainiin a pannagnana isu a sinitarda ken nakaduktalanda nga adda gatas a linipit daytoy.#
ilo_Latn ilo_Latn ilo_Latn ilo_Latn ilo_Latn